भूरी पहाड़ी बनास नदी क्षेत्र में बजरी का अवैध खनन
क्षेत्रमें प्रशासन की चौकसी के बावजूद भी बजरी माफिया बजरी खनन का अवैध कार्य बड़ी ही आसानी से कर रहे हैं। रात-दिन अवैध खनन कर बजरी से ट्रॉलियां भरी जा रही है, जो बेरोकटोक कई गांवों से होकर जिला मुख्यालय पहुंच रही है।
क्षेत्र के भूरीपहाड़ी बाडोलास, पढ़ाना, कीरपुरा, ओलवाड़ा आदि बनास क्षेत्र में आज भी बेरोकटोक बजरी का अवैध खनन जारी है। रात-दिन जेसीबी एवं एलएंडटी द्वारा वाहनों में बजरी ओवरलोड भरी जा रही है। ग्रामीणों ने इस बारे में जानकारी देते हुए बताया कि बनास नदी क्षेत्र के आस पास कई किसानों की खातेदारी जमीन है। किसान उस जमीन को निजी सम्पत्ति मानकर धड़ल्ले से बजरी निकालने का कार्य कर रहे हैं, जबकि नियमानुसार ऐसा करना गलत है।
भूरी पहाड़ी बनास क्षेत्र में सरकारी जमीन सिवायचक में कुछ प्रभावशाली व्यक्तियों ने कब्जा कर खनन कार्य किया जा रहा है। बजरी से भरे वाहन कुछ तो सवाई माधोपुर की ओर आते हैं और कुछ हाडोती की ओर निकल जाते है। दो हाड़ौती थाना क्षेत्र और मलारना डूंगर थाना क्षेत्र होने वजह से पुलिस एक-दूसरे का क्षेत्र बताकर कार्रवाई से अपना पल्ला झाड़ लेती है।
awa_Deva awa_Deva hin_Deva hin_Deva